عوام 1990

عوام 1990 ؤلا عقد 1990 ولّا التسعينات د لقرن لعشرين هوّ عقد ديال الزمان بدا ف 1 يناير 1990 و سالا ف 31 دجنبر 1999. هاد لعقد كيتسمى "لعقد مور لحرب لباردة"، لي ف لمخيّلة التقافية كيتمتّل ف لأحدات لي طراو مور التوْرات ديال 1989 و تسالاو معا لهجمات د 11 شتنبر 2001.The Nineties, A Book by Chuck Klosterman, pg. 132 لإنحلال ديال لإتحاد السوڤياتي علن على سقوط روسيا كا قوة عظمى، النهاية ديال النظام لعالمي متعدد لأقطاب، و طلوع لمشاعر ضد لغرب. الشينوا كانت باقية كاتتعافى من فترة سياسية و قتيصادية صعيبة. هادشي خلّا لميريكان تطلع كا قوة عظمى وحيدة ف لعالم، شي لي خلق حالة نسبية ديال السلام و لإزدهار ف لبلدان لغربية. ف هاد لعقد تزاد التعداد د لبشري من 5,1 ل 6,3 مليار واحد.

 شوفة عامة 
لعقد ديال التسعينات شاف هتمام كبير ب التعدد الثقافي و تقدّم لإعلام لبديل. التوعية لعامة حول السلوك الجنسي الآمن قلّلات من نتيشار ڤيروس نقص لمناعة (لإيدز) ف لبلدان لمتقدّمة. جيل X ف لغرب كانو كيتقربو من بعضهم ب الدوق الموسيقي ديالهم. التقشاب ف التلفازة و لأفلام تميّز ب السخرية من الدات معا إشارات تقافية شعبية. حركات لموسيقى البديلة بحال لݣرانج، الرّيݣايتون، ليورودانس، و لهيپ هوپ، ولاو مشهورين، سيرتو مع تزايد لقنوات لفضائية و التلفازة ب لكابل، و لأنتيرنيت. و بانو أنماط جديدة ديال لموسيقى ب الطبل و لباص، المور-روك post-rock، لهاپي هاردكور happy hardcore، الدينپا denpa، و الطرانس trance. شعبيّة اللوعاب د التيليجو طلعات بزاف بفضل تطوير الرسوميات ب تلاتة د لأبعاد، على السيديات ف منصات بحال پلايستيشن ديال صوني، نينتاندو 64، و لپيسي.

التطور الطيكنولوجي عطانا الريزو الرتيلي لعالمي ولّا لويب، لي عامة الشعب ماكيفرّقوهش على أنتيرنيت (طيكنولوجيا لي كانت ديجا بانت من الستينات). زيادة على هادشي بان پروصيصور د پانتيوم، لباتريات د الليتيوم لي كيعاودو يتشارجاو، أول تجارب ديال لعلاج ب الجينات، و لكلوناج. مشروع الجينوم د بنادم تلونصى من عند لمؤسسة لوطنية د الصحة لميريكانية ف 1990، ب هدف ديال الصيكونصاج ديال الدنا د بنادم ب لكامل. زداح لكبير د لهادرونات، أكبر كسيراتور د لفرتيتات ف لعالم، بدا لبني ديالو ف 1998. ناسداك ولّات أول سوق د التعامولات د لميريكان كاتخدم ف أنتيرنيت. لبيئوية تقسّمات ل السياسة لخضرا ديال ليسر، لمنظمات لبئوية لمدعومة من عند الشركات، و لمقاربة د لبيزنيس لي كاتحاول تقنن النبيعاتات د لكاربون ديال الشركات. بزاف د الشركات ولاو كيدخّلو السيستيمات د لانفورماتيك.

تصغير|750px|مركز|لخريطة د لعالم ف 1992

 شوف تا 
 ليستة د لعقود، لقرون، و لألفيات

 كرونولوجيا 
مقالات د لعقد د 1990:

 نويطات 

 مصادر 


تصنيف:لقرن 20
تصنيف:مقالات زادهوم داريجابوت
تصنيف:تاريخ ديال دابا